|  |
| --- |
| Projekts |
|  |

LATVIJAS REPUBLIKAS MINISTRU KABINETS

2013.\_\_\_.\_\_\_\_\_\_\_\_ Noteikumi Nr.

Rīgā (prot.Nr.\_\_, \_\_\_.§)

**Grozījumi Ministru kabineta 2010.gada 23.marta noteikumos Nr.288 ”Aptieku darbības noteikumi”**

Izdoti saskaņā ar [Farmācijas](http://pro.nais.dati.lv/naiser/text.cfm?Ref=0101031999070600248&Req=0101031999070600248&Key=0103011997041032772&Hash=) [likuma](http://pro.nais.dati.lv/naiser/text.cfm?Ref=0101031999070600248&Req=0101031999070600248&Key=0103011997041032772&Hash=)

[5.](http://pro.nais.dati.lv/naiser/text.cfm?Ref=0101031999070600248&Req=0101031999070600248&Key=0103011997041032772&Hash=1#1) panta 1.punktu

1. Izdarīt Ministru kabineta 2010.gada 23.marta noteikumos Nr.288 ”Aptieku darbības noteikumi” (Latvijas Vēstnesis, 2010, 51/52.nr.) šādus grozījumus:

* 1. izteikt 6. punktu šādā redakcijā:

”6. Aptieka un aptiekas filiāle darbojas ekspluatācijā nodotajā ēkā, tās daļā vai telpu grupā, kas atbilst būvniecības jomu reglamentējošo normatīvo aktu prasībām.”

* 1. papildināt 7.punktu ar otro teikumu šādā redakcijā:

„Apmeklētājiem paredzētā ieeja (izeja) ir aprīkota, lai uzturētu aptiekā zāļu uzglabāšanai atbilstošu temperatūru un pasargātu no āra gaisa infiltrācijas.”

* 1. papildināt 8.8.apakšpunktu ar ceturto teikumu šādā redakcijā:

”Aptiekas filiālē, kas atrodas vienā ēkā ar valsts vai pašvaldības iestādi, vai komersantam piederošo uzņēmumu, tualetes var nebūt, ja aptiekas filiāles darbiniekiem pieejama attiecīgās iestādes vai uzņēmuma darbinieku tualete.”;

* 1. papildināt 12.punktu ar otro teikumu šādā redakcijā:

”Aptiekas filiālē apmeklētāju apkalpošanas zāles daļas platība, kurā uzturas apmeklētāji, nav mazāka par 6 kvadrātmetriem.”;

* 1. aizstāt 19.1.apakšpunktā vārdus ”Veselības norēķinu centrs”

(attiecīgā locījumā) ar vārdiem ”Nacionālais veselības dienests” (attiecīgā locījumā);

1.6.papildināt 21.1.apakšpunktu pēc vārda „kārtība” ar komatu un vārdiem šādā redakcijā:

„tajā skaitā, personu ar funkcionāliem traucējumiem apkalpošana.”

1.7. papildināt ar 21.9.apakšpunktu šādā redakcijā:

„21.9. farmācijas studentu prakses norise aptiekā, ņemot vērā, ka:

21.9.1. farmaceitam ir tiesības vadīt 1. un 2. līmeņa augstākās izglītības programmas farmācijas studentu praksi, ja farmaceita darba pieredze aptiekā ir vismaz 3 gadi;

21.9.2. farmaceita asistentam ir tiesības vadīt 1. līmeņa augstākās izglītības programmas farmācijas studentu praksi, ja farmaceita asistenta darba pieredze aptiekā ir vismaz 3 gadi.”;

1.8. papildināt 22.punktu aiz vārda ”darbiniekiem” ar komatu un vārdiem ”tie atrodas aptiekā un farmaceitiskās darbības kontroles laikā ir pieejami Veselības inspekcijas amatpersonām.”;

1.9. izteikt 25.6.apakšpunktu šādā redakcijā:

”25.6. aptiekas un aptiekas filiāles darbinieku profesionālās kvalifikācijas uzturēšanu un pilnveidošanu atbilstoši Latvijas Farmaceitu biedrības atzītam tālākizglītības procesam, kā arī darbinieku apmācību, uzsākot darba tiesiskās attiecības.”;

1.10. papildināt ar 25.7.apakšpunktu šādā redakcijā:

”25.7. farmācijas studentu prakses organizēšanu un prakses gaitas kontroli aptiekā, nodrošinot, ka students prakses laikā, apkalpojot klientus, nēsā piespraudi ar vārdu, uzvārdu un norādi ”Farmācijas students”.”;

1.11. papildināt ar 26.1 punktu šādā redakcijā:

”26.1 Normatīvajos aktos par farmaceitiskās darbības licencēšanu noteiktais licences aptiekas vispārēja jeb atvērta tipa aptiekas atvēršanai (darbībai) turētājs apdrošina aptiekā un aptiekas filiālē strādājošos darbiniekus, kuri piedalās farmaceitiskās aprūpes sniegšanā, profesionālo civiltiesisko atbildību par iespējamo kaitējumu, kas var tikt nodarīts pacienta veselībai darbinieka darbības rezultātā. Apdrošināšanu veic saskaņā ar likumu ”Par apdrošināšanas līgumu”. Apdrošināšanas polises minimālais atbildības limits katram darbiniekam ir 1423 *euro* katrā apdrošināšanas gadījumā. Pēc apdrošināšanas atlīdzības izmaksas licences aptiekas vispārēja jeb atvērta tipa aptiekas atvēršanai (darbībai) turētājs atjauno polises minimālo atbildības limitu. Apdrošināšanas polises glabājas aptiekā un uzrādāmas Veselības inspekcijas amatpersonām kontroles laikā.”

1.12.papildināt ar 37.5.apakšpunktu šādā redakcijā:

„37.5.uztura bagātinātājus aptiekas apmeklētāju apkalpošanas zālē izvieto nodalīti no bezrecepšu zālēm un tā, lai patērētājam rastos skaidrs priekšstats, ka uztura bagātinātāji nav zāles.”;

1.13. Papildināt ar 50.punktu šādā redakcijā:

„50. Līdz 2013.gada 31.decembrim šo noteikumu 26.1.punktā minētā summa 1423 *euro* ir 1000 lati.”;

1.14.papildināt ar informatīvo atsauci uz Eiropas Savienības direktīvām šādā redakcijā:

**„Informatīva atsauce uz Eiropas Savienības direktīvām**

Noteikumos iekļautas tiesību normas, kas izriet no Eiropas Savienības un Padomes 2011.gada 9.marta Direktīvu 2011/24/ES par pacientu tiesību piemērošanu pārrobežu veselības aprūpē.”.

2. Šo noteikumu 1.6., 1.7., 1.10., 1.11., 1.12. un 1.13.apakšpunkts stājas spēkā 2013.gada 25.oktobrī.

Ministru prezidents V.Dombrovskis

Veselības ministrs I.Circene

08.10.2013. 14:16

559

S.Riekstiņa

67876115, Silvija.Riekstina@vm.gov.lv